4 J. E. ZETTERSTEDT, 
rum specierum respicias. Plerique musci rariores in Oelandia media occur- 
runt, pauciores exclusive vel prsecipue pertinent ad partem australem; vix 
plures quam duo vel tres musci rari in parte boreali solummodo nascuntur. 
Species 90 inter Bryaceas communes sunt tribus partibus Oelandiæ, sed 
tantum 3 Sphagna et 9 Hepatice. Ordo Hepaticarum in Oelandia australi 
valde pauper est, nam 20 species hujus ordinis communes sunt cum reliquis 
regionibus. Quoniam pleræque Hepatice vigent et aluntur in silvis abieti- 
nis, quæ in Oelandia australi omnino desunt, causa hujus paupertatis facile 
elucet. Inter Bryaceas 9 species solummodo inventz sunt in Oelandia au- 
strali, 46 in Oelandia media et 10 in Oelandia boreali Inter Hepaticas 
unica species (Sauteria hyalina) in parte australi, 7 in parte media et 11 
in parte boreali exclusive observatæ sunt. Hi numeri sine dubio in poste- 
rum permutandi sunt, quum tota Oelandia quoad vegetationem muscorum 
plenius explorata erit, sed ratio inter numeros vel ut ita dicam proportio sat 
immutata fortasse manebit. Oelandia media locis-inter se diversis et dissi- 
milibus magis gaudet quam ceteræ partes, quare præcipuam attentionem ad 
hane partem explorandam dedi. Minus temporis tribuere volui explorationi 
partis borealis, quum hæc pars quoad vegetationem magis congruat eum 
Suecia continentali, a qua Oelandia australis et media admodum aberrat. 
Si vegetationem muscorum in diversis locis respicere velis, facile 
elucet, muscos rupestres et arboreos non multos esse, sed plerosque ad ter- 
ram in silvis, in pratis, in campis vel in paludibus nasci. Sat multæ 
species aluntur ad terram calcaream vel ad petras calcareas, transitum quasi 
preebentes inter muscos rupestres et terrestres. 
Musci rupestres re vera pauciores sunt quam in tractibus montosis 
Sueciæ, quum omnes fere musci, qui nostras rupes vel saxa granitoidea or- 
nant, in Oelandia desint, paucis exceptis, qui lapidibus vel saxis erraticis 
granitoideis adherent, ubi vegetatio muscorum valde alia exstat quam in 
saxis vel petris caleareis. Ad saxa granitoidea solummodo crescunt Grim- 
mia Schultzü, Gr. trichophylla, Gr. Hartmanni, Gr. commutata, Hedwigia 
ciliata, Dicranum longifolium, Pterigynandrum filiforme, Antitrichia curtipen- 
dula, Jungermannia barbata. Hypnum cupressiforme longe copiosius est in 
saxis granitoideis quam in calce. Plerique musci Oelandiæ rariores na- 
scuntur in petris vel saxis calcareis; et quamquam hæc saxa non multas species 
alunt, ibi tamen vigent complures rarissimæ, plereeque tamen admodum 
parce, ut Gymnostomum tenue, Weissia amblyphylla, Anodus Donianus, Tri- 
chostomum mutabile, Funaria calcarea, Homalothecium Philippeanum, Eurhyn- 
chium striatulum, Rhynchostegium tenellum c. pl. In Oelandia tamen maxime 
singulares sunt magni et vasti campi steriles dicti "Alvaren", ubi stratum 
